CRNA GORA

**OPŠTINA NIKŠIĆ**

*Sekretarijat za kulturu, sport, mlade i socijalno staranje*

Broj: 08-032-165

Nikšić; 27. jul 2023. godine

Na osnovu čl. 5 i 7 Odluke o studentskoj nagradi Opštine Nikšić („Službeni list RCG - Opštinski propisi“, broj 12/07 i „Službeni list CG - Opštinski propisi“, br. 31/13 i 30/22), Sekretarijat za kulturu, sport, mlade i socijalno staranje Opštine Nikšić, r a s p i s u j e

**JAVNI KONKURS**

**za dodjelu Studentske nagrade Opštine Nikšić za 2023. godinu**

Studentska nagrada Opštine Nikšić dodjeljuje se povodom praznika Opštine - 18. septembra za 5 (pet) studenata sa različitih fakulteta, umjetničkih akademija, visokih škola i samostalnih studijskih programa, kao izraz priznanja za izuzetan uspjeh u studiranju.

I USLOVI ZA DODJELU STUDENTSKE NAGRADE

**Pravo učešća na Konkursu imaju studenti koji su:**

* crnogorski državljani sa prebivalištem u opštini Nikšić ili lica sa statusom stranca sa stalnim nastanjenjem u Crnoj Gori, koja imaju prebivalište u opštini Nikšić;
* u prethodnim godinama studija položili ispite iz svih predmeta predviđenih nastavnim planom fakulteta, umjetničkih akademija, visokih škola ili samostalnih studijskih programa, sa prosječnom ocjenom koja ne može biti manja od 9.50, kao i osvojenim nagradama na državnim i međunarodnim takmičenjima;
* ostvarili 240, 300 ili 360 ECTS kredita (zavisno od dužine trajanja studija na fakultetu, umjetničkoj akademiji, visokoj školi ili samostalnom studijskom programu);
* diplomirali u periodu između dva konkursa, do roka predviđenog za predaju dokumenata;
* nijesu gubili nijednu godinu tokom studiranja.

II POTREBNA DOKUMENTACIJA

* prijavni obrazac (preuzeti na šalteru Građanskog biroa Opštine Nikšić ili sa web sajta Opštine - www.niksic.mе);
* cv – biografiju;
* uvjerenje o položenim ispitima sa ostvarenim prosjekom na kraju studija;
* uvjerenje o završenim studijama;
* fotokopiju lične karte;
* uvjerenje o prebivalištu (izdato od datuma raspisivanja Konkursa).

**Napomena:**

* Dostavljaju se uvjerenja sa prosječnom ocjenom ne manjom od 9,50 za svaki završeni nivo studija pojedinačno;
* Studenti koji su studije završili van Crne Gore potrebno je da dostave nostrifikovan transkript ocjena;
* Dokumenta koja se dostavljaju kao dokaz o ispunjavanju uslova moraju biti originali ili ovjerene fotokopije.

III  ROK ZA PODNOŠENjE DOKUMENATA

Rok za prijavu na Konkurs je od 1. avgusta do 1. septembra 2023. godine.

Nepotpune i neblagovremene prijave neće se razmatrati.

Prijave na Konkurs podnose se na obrascu koji se može podići na šalteru Građanskog biroa Opštine Nikšić ili preuzeti sa web sajta Opštine - www.niksic.mе.

Prijave sa dokumentacijom predaju se u zatvorenoj koverti sa naznakom: „Konkurs za studentsku nagradu”, na adresu: Opština Nikšić, Sekretarijat za kulturu, sport, mlade i socijalno staranje - Komisiji za dodjelu studentske nagrade, ul. Njegoševa, br. 18 ili neposredno preko Građanskog biroa Opštine Nikšić.

Konkurs je objavljen na oglasnoj tabli Opštine, nа Lokalnom javnom emiteru - RTV Nikšić i na web sajtu Opštine.

Dodatna obavještenja mogu se dobiti u Sekretarijatu za kulturu, sport, mlade i socijalno staranje - Odjeljenje za obrazovanje, zgrada DOO „Komunalno Nikšić” – Nikšić, ul. Dragice Pravice bb ili na telefon 067/523-273.

 SEKRETAR

Dejan Ivanović, s.r.

* **Prijavni obrazac**